
OPĆINSKI NAČELNIK

KLASA: 008-02/26-01/01
UR.BROJ: 2181-27-01-26-13
U Klisu, 3. srpnja 2026. godine

Na temelju članka 11. Zakona o pravu na pristup informacijama („Narodne novine“ broj 25/13, 85/15, 69/22) i članka 50. Statuta Općine Klis („Službeni vjesnik Općine Klis“ br. 2/26), Općinski načelnik Općine Klis, dana 3. srpnja 2026. godine donosi

Z A K LJ U Č A K
o provođenju javnog savjetovanja

I. 

Utvrđuje se nacrt Pravilnika o provedbi postupaka jednostavne nabave, te se isti upućuje na savjetovanje s javnošću. 

II. 

Savjetovanje s javnošću provodi se s ciljem da se širi krug zainteresiranih osoba s područja Općine Klis uključi u pripremu konačnog Pravilnika. Na taj se način želi upoznati javnost s nacrtom Pravilnika o provedbi postupaka jednostavne nabave te pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane Općinskog vijeća Općine Klis kao donositelja Pravilnika i u konačnosti ugrađeno u njegove odredbe

III. 

Pravni temelj za izradu i donošenje Pravilnika o provedbi postupaka jednostavne nabave su članak 35. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19, 144/20 i 17/25), članak 15. stavak 2. Zakona o javnoj nabavi („Narodne novine“, br. 120/16, 114/22 i 48/26) te članak 27. Statuta Općine Klis („Službeni vjesnik Općine Klis“, broj 2/26).

IV.

 Nacrt Pravilnika daje se na savjetovanje s javnošću u razdoblju od 6. srpnja 2026. do 6. kolovoza 2026. godine.
 
V. 

Tijekom trajanja postupka savjetovanja s javnošću nacrt Pravilnika bit će izložen na mrežnoj stranici Općine Klis www.klis.hr. 

VI.

 Mišljenja, prijedlozi i primjedbe koji budu dostavljeni, obradit će nositelj izrade nacrta Pravilnika, te o tome sačiniti Izvješće. 

VII. 

Ovaj Zaključak stupa na snagu danom donošenja. 


OPĆINSKI NAČELNIK
Jakov Vetma, v.r.

